A templom az egykori klarissza kolostor a Santa Maria del Soccorso részeként épült meg 1582-ben valószínűleg egy korábbi, román stílusú templom helyén, a materai kapu szomszédságában. A kolostor épülete másfél évtizeddel később készült el. Itt székelt az altamurai "universitas" a 18. század második felében. A klarisszák az 1799-es harcok során menekültek el, helyüket a Ruffo kardinális csapatai ellen védekező városlakók foglalták el. A romos épületet 1817-ben szerezték vissza a klarisszák, akik a szerzetesrendek felszámolásáig birtokolták. Később városi hivatalok költöztek be.